system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Rafail Noica?
assistant
Rafail Noica (n. Răsvan Noica, 1942) este un ieromonah ortodox, ce a viețuit la Mănăstirea „Sfântul Ioan Botezătorul” din Maldon, Essex, Anglia, iar din 1993 este sihastru la schitul Lăzești, Munții Apuseni. Este fiul filosofului Constantin Noica și al lui Wendy Muston, o britanică.

Viața 

S-a născut în anul 1942. În familie a primit o educație creștină sumară, practicarea credinței reducîndu-se doar la mersul la biserică de Paști pentru a aprinde o lumânare.

La vârsta de 13 ani a plecat împreună cu mama sa și cu sora sa, Alexandra, în Anglia, cu scopul primirii unei educații mai alese. Vârsta căutărilor se manifestă și în latura spirituală. La început merge la anglicani însă „atmosfera era foarte sărăcăcioasă, foarte rece, plicticoasă chiar. Nu în sensul că te-ar apuca căscatul în biserică, ci în sensul că nu te hrănea cu nimic” . Trece apoi pe la penticostali, congregaționaliști, Armata Salvării etc.; cel mai mult rămâne în cadrul comunității baptiste (un an și jumătate). În protestantism se poticnește în special în textele scripturistice referitoare la Sfânta Împărtășanie și, într-o zi, simte „ca o lumină în sufletul meu gândul de a mă întoarce la Ortodoxie” . Îl întâlnește pe părintele Sofronie, povățuitorul duhovnicesc al mănăstirii ortodoxe din Essex, care îl sfătuiește să-și termine studiile.

Revenirea la ortodoxie s-a întâmplat în anul 1961, iar în anul 1965 Rafail a fost tuns în monahism la mănăstirea Essex de către părintele Sofronie, călugăria fiind „răspunsul la întrebările ce mi le puneam din copilărie” . Pribegiile protestante le socotește ca pe o lucrare a lui Dumnezeu cu el pentru că „dacă n-aș fi trăit Ortodoxia ca un convertit, poate că n-aș fi putut niciodată să o văd în frumusețea ei strălucitoare, drept singurul adevăr al istoriei” .

S-a întors în România în 1993 pentru o scurtă vizită și s-a stabilit în același an într-o sihăstrie izolată din Munții Apuseni.

Scrieri 

 Celălalt Noica. Mărturii ale monahului Rafail Noica însoțite de câteva cuvinte de folos ale părintelui Symeon, ed. Anastasia, 1994
 Cultura Duhului, Editura Reîntregirea, Alba Iulia, 2002 

Rafail publică în revista de spiritualitate monastică Epifania din Alba-Iulia traduceri din învățăturile Sfântului Siluan Athonitul, "bunicul" său duhovnicesc și alte articole. De asemenea, din când în când își părăsește sihăstria pentru a da conferințe de folos duhovnicesc, cu binecuvântarea arhiepiscopului Andrei Andreicuț.

Traduce din limba rusă Sofronie arhimandrit, Nevoința cunoașterii lui Dumnezeu, scrisori de la Athos către D. Balfour ed. Reîntregirea, Alba Iulia, 2006
și Arhimandrit Sofronie, Cuvântări duhovnicești, vol I, ed. Reîntregirea, Alba Iulia, 2004

Note 
 Celălalt Noica - mărturii ale monahului Rafail, însoțite de câteva cuvinte de folos ale părintelui Symeon, ediție îngrijită de Pr. Eugen Drăgoi și Pr. Ninel Țugui, Editura Anastasia, București, 1994, p. 24
 Celălalt Noica..., p. 44
 Celălalt Noica..., p. 31
 Celălalt Noica..., p. 47

Referințe

Legături externe 

 Parintele Rafail Noica, 4 iulie 2012, CrestinOrtodox.ro
Părintele Rafail Noica - traduceri, conferințe, imagini, mărturii cu și despre părintele Rafail Noica
Photos of Fr Raphael Noica - fotografii cu părintele Rafail Noica (site în limba engleză)
 Băiatul lui Noica este călugăr în Apuseni, 5 septembrie 2010, Libertatea
 O zi de suflet cu părintele Rafail , 4 noiembrie 2010, Monica Dumitrescu, Ziarul Lumina
 H.R. Patapievici il vede ca viitor patriarh pe calugarul Rafail Noica, 26 iulie 2012, România liberă

Interviuri
 Interviu cu parintele Rafail Noica, 26 iulie 2012, CrestinOrtodox.ro
 Fii implinit si fa ce vrei, 25 iulie 2012, CrestinOrtodox.ro

Autori români
Ieromonahi
Teologi britanici
Teologi ortodocși
Teologi români
Nașteri în 1942
Călugări români